สังคมข่าวหุ้น
ดัชนีหุ้นไทยปิดตลาด 1,822.66 จุด เพิ่มขึ้น 12.47 จุด ด้วยมูลค่าการซื้อขาย 94,290 ล้านบาท ทิศทางตลาดหุ้นไทยวันนี้ ต้องติดตามการทยอยประกาศงบการเงินกลุ่มธนาคาร โดยให้แนวต้าน 1,830-1,835 จุด แนวรับ 1,814-1,817 จุด...
16 ม.ค. 2561

สังคมข่าวหุ้น:เล็กเซียวหงส์
ดัชนีหุ้นไทยปิดตลาด 1,822.66 จุด เพิ่มขึ้น 12.47 จุด ด้วยมูลค่าการซื้อขาย 94,290 ล้านบาท ทิศทางตลาดหุ้นไทยวันนี้ ต้องติดตามการทยอยประกาศงบการเงินกลุ่มธนาคาร โดยให้แนวต้าน 1,830-1,835 จุด แนวรับ 1,814-1,817 จุด…
*…GULF จัดหนักจัดเต็มกันจริงๆ วันเดียวราคาไป-กลับเกือบ 10 บาท นี่ขนาดติด Cash Balance มูลค่าซื้อขายเกือบ 4,000 ล้านบาท แหม๊..มันเหมือนนั่งรถไฟเหาะอย่างไงก็ไม่รู้..!!? นับเป็นหุ้นน้องใหม่ที่ใหญ่และเล่นกันได้เสียวเหลือเกิน เป็นเรื่องของช้างสาร..หญ้าแพรกอย่างเรา ขอนั่งมองดีฝ่า.อิอิ…
*…SUN ต้องให้รอข้ามปีกันเลยทีเดียว กว่าราคาหุ้นจะพ้นจองนึกว่ากู่ไม่กลับซะแล้ว..แน่นอนพอพ้นจองได้..ใครๆ คงไม่อยากตกขบวนแน่..ว่าแต่ว่าผู้ถือหุ้นใหญ่อย่าได้ “ขายออกมา” เชียวไม่งั้นจบกัน..เสียดายโอกาสที่ผ่านมา “หุ้นดี พีอาร์แย่” แท้ๆ เสียของไปเลย…
*… CHOW ดูราคาขึ้นมาแปลกเสมือนมีวาระซ่อนอยู่หรือเปล่า..เพราะดูจากพื้นฐานไม่เห็นมีอะไร ที่ทำให้หุ้นขึ้นแรงขนาดนี้ หรืองานนี้เจ้ามือกำลังเรียกแขกหรือไม่ แต่ดูทรงแล้ว “ไม่มีใครทำ” หุ้นไม่มีทางขึ้นแน่ ใครชื่นชอบเสี่ยงดวง อาศัยจังหวะ “เข้าเร็วออกเร็ว” คงพอจะได้ค่าก๋วยเตี๋ยว-โอเลี้ยงอยู่บ้าง..ใครที่ใจไม่ถึงอย่าได้ไปยุ่งเชียว.!?…
*…PSTC ตกใจกันมากไปหรือเปล่า หลังโดนเกณฑ์ Cash Balance ราคาหล่นตุ้บกว่า 4% เกือบหลุด 0.90 บาท อย่าลืมนะว่าราคาเป้าหมายเกิน 1 บาท นักลงทุนที่มีเงินสด จังหวะนี้น่าจะทยอยเก็บ รับการเทิร์นอะราวด์ชัดเจน..จดจำไว้เป้าหมายเกิน 1 บาท…
*…SCB วิ่งขึ้นมาสู่ระยะ “เสี่ยงขาย” ไม่น้อย ราคาหุ้นปรับขึ้นมา 4 วันทำการติดๆ โอกาสเจอแรงขายสูง ทรงแบบนี้ระวังเนื้อระวังตัวกันหน่อย..เก็บได้แต่อย่าโลภไม่งั้น “ติดแบงก์” มันแย่กว่าติดเหรียญอีกนะ…*…AMATA-WHA เมื่อถามว่าสองหุ้นนี้ตัวไหน บอกได้คำเดียวว่า “ไปเล่นตัวอื่นดีกว่า” ราคาวิ่งแบบตันๆ ที่สำคัญเริ่มหมดรอบเล่น ใครเข้าซื้อช่วงนี้แพงไปแล้วหละครับ..ประเด็นข่าวดีต่างๆ ดูเหมือนราคาหุ้นวิ่งรับไปหมดแล้ว…
*…ITEL เห็นมีวอลุ่มหนาตาหรือว่ามีข่าวดีอะไรเนี่ย..!? หรือกำลังจะทดสอบแนวต้านเดิม 5.00 บาท ดูจากพื้นฐานไม่เอาเรื่อง P/E เกิน 50 เท่า มาเป็นเงื่อนไขก็พอเก็งกำไรระยะสั้นๆ หรือพอ “หาเช้ากินค่ำ” ระหว่างรอประกาศงบการเงินปี 2560 หรือโยกสลับไปเล่นตัวแม่ ILINK บ้างก็พอได้..แต่ถ้าให้เลือก ITEL น่าเก็งกำไรกว่าแม่แน่นอน…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…..หากไม่จุใจอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เปิดหัวกันด้วย Pre-Open Report  ช่วงเวลา 9.15 น. โดย อารียานันท์ สัทธรรมสกุล ตามด้วย Mid-Day Report  ช่วงเวลา 12.25 น. โดย บูรพา สงวนวงศ์ ปิดเกมท้ายตลาดด้วย Post Market Report ช่วงเวลา 17.30 น. โดย สุภชัย ปกป้อง แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น